Dersom ingen har noko å innvende mot det, vil eg etterkome oppmodinga.
Presidenten vil oppmode sekretæren i forrige Storting, Signe Øye, om førebels å fungere som sekretær, til Stortinget har konstituert seg. Det vil bli føreteke namneopprop av representantane. Presidenten gjer merksam på at første representant for kvart valdistrikt skal levere fullmakta frå Riksvalstyret til presidenten etter kvart som dei blir ropte opp. Det vart deretter føreteke opprop av representantane. Følgjande representantar var fråverande: 3. representant for Aust-Agder fylke, Gunnar Halvorsen, 3. representant for Møre og Romsdal fylke, Petter Løvik, 4. representant for Nordland fylke, Ivar Kristiansen, 7. representant for Oppland fylke, Torstein Rudihagen, 8. representant for Oslo fylke, Heikki Holmås, 5. representant for Telemark fylke, Gunn Olsen, 1. representant for Sør-Trøndelag fylke, Gunhild Øyangen, 3. representant for Vestfold fylke, Per Ove Width. Frå fem representantar låg det føre permisjonssøknader[[sjå nedanfor]] Representantane Gunnar Halvorsen for Aust-Agder fylke og Ivar Kristiansen for Nordland fylke hadde forfall. Representanten Heikki Holmås for Oslo var ikkje til stades.
Presidenten vil no foreslå at den sist nytta forretningsordenen, med dei endringane som vart vedtekne av Stortinget 22. og 30. mars og 11. juni 2001, skal gjelde. – Det er å sjå på som vedteke. Det ligg føre fem permisjonssøknader: Frå Arbeidarpartiets stortingsgruppe om sjukepermisjon for representanten Gunn Olsen frå og med 1. oktober og inntil vidare frå representantane Petter Løvik, Torstein Rudihagen, Gunhild Øyangen og Per Ove Width om permisjon i tida frå og med 1. oktober til og med 19. oktober for å delta i Dei sameinte nasjonars 56. ordinære generalforsamling i New York. Presidenten gjer framlegg om at søknadene blir handsama straks og innvilga – og ser det som vedteke. Frå første vararepresentant for Vestfold fylke, Vidar Andersen, ligg det føre søknad om å bli friteken for å møte under representanten Per Ove Widths permisjon, av velferdsgrunnar. Etter forslag frå presidenten vart samrøystes vedteke: 1. Søknaden blir behandla straks og innvilga.2. Følgjande vararepresentantar blir kalla inn for å møte i permisjonstida: For Møre og Romsdal fylke: Rolf Jarle Brøske For Oppland fylke: Reidun Gravdahl For Telemark fylke: Rolf Erling Andersen For Sør-Trøndelag fylke: Tore Nordseth For Vestfold fylke: Per Arne Olsen
Rolf Jarle Brøske, Reidun Gravdahl, Rolf Erling Andersen, Tore Nordseth og Per Arne Olsen er til stades og vil ta sete.
Det skal då veljast fullmaktskomite. Dei foreslåtte medlemene av fullmaktskomiteen er utpeikte av gruppene, og forslaget er delt om på representantane sine plassar i salen. Dersom ingen har innvendingar, vil det bli votert på vanleg måte. I tilfelle avvikande forslag blir sette fram, vil ein nytte skriftleg votering. Det forslaget som er lagt ut, vil då bli nytta som røystesetel. – Ingen innvendingar er komne mot denne framgangsmåten, og den føreslåtte framgangsmåten vil bli følgd. Som medlemer av fullmaktskomiteen vart samrøystes valde: Bendiks H. Arnesen[[A]] [[Kp]] [[KrF]] [[V]] [[H]] [[Frp]] [[H]] [[A]] [[KrF]] [[Sp]] [[A]] [[H]] [[SV]] [[SV]] [[H]] [[Frp]] og Signe Øye[[A]]
Presidenten vil oppmode dei nyvalde medlemene av fullmaktskomiteen om å tre saman straks etter at dette møtet er slutt. Komiteens møte vil bli halde i finanskomiteens møterom.